आपको बता दें कि पूरे देश में कठुआ और उन्‍नाव में हुए रेप केस को लेकर आक्रोश है। अब इस मामले में प्रधानमंत्री नरेन्‍द्र मोदी ने भी अपना दुख जताया है। मोदी ने देश को भरोसा द‍िलाया है क‍ि दोनों ही मामलों में पूरा न्‍याय होगा और दोष‍ियों को किसी भी सूरत में बख्‍शा नहीं जाएगा। मोदी ने दोनों घटनाओं को बर्बरतापूर्ण बताया है और ये भी कहा कि कोई भी सभ्य समाज इस तरह के मामलों को स्‍वीकार नहीं करेगा। उन्‍होंने यह भी कहा क‍ि दो द‍िन से ज‍िस तरह के कृत्‍यों की चर्चा हो रही है, उनसे हमारा देश शर्मसार हुआ है। पीएम मोदी नई दिल्ली में डॉ. अम्बेडकर राष्ट्रीय स्मारक के लोकार्पण के अवसर पर बोल रहे थे।